Эвтархойн Ахьмад кхийтира хиллачух: доккхачу эскарна т1еисвелла, я хьалхаваьллачо тешнабехк бина хир бу дог-майра Ч1егина. Вуьшта-м лацалур долуш лом дацара и, сацийра Эвтархойн Ахьмада. Дукха хан яллале, кхин цхьаъ а доьхна хабар деара цунна т1е: ша дийна а волуш, хьоьца долу гергарло дохор ма дац ша баьхна волу, Хунзахера Хьаьжмурд Шемалца эг1а а ийг1ина, юкъалелачара дина питана бахьанехь, оьрсийн каравахана. Цара и вуха ца ваийтира. Иштта бахьанах бахьана а хуьлуш доха доладелира Эвтархойн Ахьмадан г1уллакх….